[pic] | COMISIA EUROPEANĂ |

Bruxelles, 1.2.2011

COM(2011) 42 final

RAPORT AL COMISIEI CĂTRE CONSILIU

Studiu privind articolul 45 alineatul (2) din statut

RAPORT AL COMISIEI CĂTRE CONSILIU

Studiu privind articolul 45 alineatul (2) din statut

INTRODUCERE

La 16 iulie 2009, Consiliul a solicitat Comisiei să efectueze un studiu privind punerea în aplicare în cadrul instituțiilor a normelor comune de punere în aplicare a articolului 45 alineatul (2) din statut.

În contextul reformei statutului, Consiliul a hotărât că, în viitor, fiecare funcționar ar trebui să își poată desfășura activitatea într-o a treia limbă. În vederea punerii în aplicare a acestei decizii, articolul 45 alineatul (2) din statut stabilea o legătură directă între obligația de demonstrare a capacității de a lucra într-o a treia limbă și obținerea unei prime promovări după recrutare.

Instituțiile au adoptat dispozițiile comune de punere în aplicare a acestui alineat. Aceste dispoziții se aplică funcționarilor a căror primă promovare intră în vigoare după data de 30.4. 2006[1]. Acestea prevăd, în special, accesul funcționarilor la cursuri de formare într-o a treia limbă. Se prevede că pentru toate promovările care au intrat în vigoare înainte de 31.12.2008, nivelul solicitat corespunde nivelului 4 al formării lingvistice interinstituționale (echivalent cu nivelul A2 din cadrul comun de referință al Consiliului Europei), în timp ce pentru promovările care au intrat în vigoare începând cu 1 ianuarie 2009, nivelul solicitat este nivelul 6 (echivalent cu nivelul B2 din cadrul comun de referință al Consiliului Europei).

Structura studiului urmărește opt întrebări formulate în solicitarea Consiliului.

Studiul vizează toate instituțiile. În acest scop, fiecare instituție a furnizat datele utile raportându-se la propriul efectiv de personal. Prin urmare, datele care sunt prezentate în studiu se referă la toate instituțiile, cu excepția anumitor statistici a căror proveniență este indicată. Datele se referă la situația din data de 31.12.2009, în afara cazului în care se precizează altfel.

PERSOANELE VIZATE DE ACEASTă DISPOZIțIE

Următoarele persoane pot fi vizate de obligația de a-și demonstra capacitatea de a lucra într-o a treia limbă înainte de promovare:

- toți funcționarii instituțiilor în activitate la 1 mai 2004, care nu au fost încă promovați pentru prima dată ulterior recrutării până la 1.5.2006 și

- toți funcționarii recrutați începând cu 1 mai 2004.

Tabelul de mai jos prezintă numărul de funcționari care pot fi afectați, în funcție de instituție.

Franceză | 52 % | 53 % | 52 % | 43 % | 50 % |

Engleză | 18 % | 20 % | 24 % | 21 % | 20 % |

Germană | 9 % | 5 % | 8 % | 12 % | 9 % |

Spaniolă | 8 % | 7 % | 6 % | 7 % | 8 % |

Olandeză | 7 % | 10 % | 3 % | 4 % | 6 % |

Italiană | 4 % | 3 % | 5 % | 6 % | 4 % |

Altele | 2 % | 2 % | 2 % | 7 % | 3 % |

Total | 100 % | 100 % | 100 % | 100 % | 100 % |

1. Astfel, se constată că limba franceză și limba engleză reprezintă 70 % din totalul limbilor. Cu toate acestea, toate limbile comunitare au făcut obiectul cererilor de formare.

FUNCțIONARI CARE AU OBțINUT PRIMA PROMOVARE ÎN TIMPUL PERIOADEI TRANZITORII, FăRă A FI ATINS NIVELUL 6

În timpul perioadei tranzitorii, care s-a încheiat la 31 decembrie 2008, 961 de funcționari au fost promovați fără a fi atins nivelul 6 al cursurilor interinstituționale de limbi străine.

Au existat 3 modalități de demonstrare a competențelor în timpul perioadei tranzitorii:

2. recunoașterea unui certificat/ unei diplome de către EPSO [echivalent(ă) nivelului 4 sau superior];

3. reușita la un test organizat de EPSO (la nivelul 4);

4. reușita la un curs de limbi străine interinstituțional sau de alt tip (la nivelul 4).

În perioada tranzitorie, dintre cele 3 modalități, 48 % dintre funcționarii care și-au demonstrat capacitatea de nivel 4 au ales să urmeze un curs interinstituțional de limbi străine. Ceilalți funcționari au ales să susțină un test EPSO sau să prezinte spre recunoaștere o diplomă, ceea ce înseamnă că posedau deja cunoștințe suficiente într-o a treia limbă.

Modalități de demonstrare a competențelor alese de funcționarii care au obținut prima promovare în timpul perioadei tranzitorii:

CONSILIU | 58 | 76 % | 13 | 17 % | 5 | 7 % | 76 |

COMISIE | 276 | 40 % | 250 | 37 % | 158 | 23 % | 684 |

Alte instituții | 40 | 83 % | 6 | 13 % | 2 | 4 % | 48 |

Parlamentul European | 147 | 122 | 269 |

Consiliu | 108 | 92 | 200 |

Comisie | 1 672 | 907 | 2 579 |

Curtea de Justiție | 42 | 28 | 70 |

Curtea de Conturi | 60 | 24 | 84 |

Comitetul Economic și Social European | 24 | 45 | 69 |

Comitetul Regiunilor | 17 | 21 | 38 |

Total | 2 070 | 1 239 | 3 309 |

Tabelul arată că 2 070 de funcționari au fost promovați după ce au atins nivelul 6 datorită formării lingvistice urmate în perioada tranzitorie și că încă 1 239 de funcționari au fost promovați după ce au atins nivelul 6 datorită formării lingvistice urmate pe parcursul anului 2009.

FUNCțIONARII A CăROR PROMOVARE A FOST ÎNTÂRZIATă DIN CAUZă Că NU AU TRECUT TESTUL DE LIMBă STRăINă[5]

Exercițiul de promovare în diferite instituții nu se derulează în același mod. De exemplu, în cadrul Parlamentului și al Comisiei, se utilizează un sistem de acumulare de puncte: funcționarii sunt promovați în momentul în care ating pragul de promovare. Prin urmare, în cadrul unui astfel de sistem este posibilă identificare funcționarilor care au atins pragul necesar, dar care încă nu și-au demonstrat competențele în ceea ce privește o a treia limbă, motiv pentru care promovarea lor a fost amânată. Dimpotrivă, în numite alte instituții, precum Consiliul, nu există un sistem de puncte. Funcționarii care nu îndeplinesc cerința prevăzută la articolul 45 alineatul (2) sunt incluși pe lista „promovabililor” (funcționari care au vechimea necesară pentru a putea fi promovați), dar aceștia sunt excluși din oficiu de la promovare, fără a se mai analiza meritele lor. Numărul acestor funcționari este ușor de calculat, dar nu există certitudinea că aceștia ar fi fost promovați dacă ar fi îndeplinit condiția de la articolul 45 alineatul (2), deoarece promovările se acordă în urma unei analize comparative a meritelor. Alte instituții prezintă sisteme și mai diferite. Prin urmare, nu este posibil să se efectueze o analiză integral comparabilă în ceea ce privește promovările „amânate”.

Tabelul de mai jos indică, prin urmare, numărul de cazuri de nepromovare sau numărul de cazuri de excludere din lista promovabililor, pe ani.

2006 | 2007 | 2008 | 2009 | Total |

Parlamentul European | 0 | 4 | 4 | 9 | 17 |

Consiliu | 0 | 17 | 9 | 19 | 45 |

Comisie | 17 | 20 | 30 | 106 | 173 |

Curtea de Justiție | 0 | 0 | 0 | 12 | 12 |

Curtea de Conturi | 0 | 0 | 2 | 2 | 2[6] |

Comitetul Economic și Social European | 0 | 3 | 0 | 3 | 6 |

Comitetul Regiunilor | 3 | 1 | 2 | 5 | 9[7] |

Total | 20 | 45 | 47 | 156 | 268 |

RESURSE șI MIJLOACE UTILIZATE PENTRU A RăSPUNDE NEVOILOR SPECIFICE ÎN MATERIE DE FORMARE ÎN VEDEREA OBțINERII CALIFICăRILOR MENțIONATE LA ARTICOLUL 45 ALINEATUL (2) DIN STATUT, INCLUSIV CALENDARELE (ORGANIZAREA DE NOI CURSURI DE LIMBI STRăINE, CERERI INTEGRATE ÎN OFERTA DEJA EXISTENTă DE CURSURI DE LIMBI STRăINE ETC.)

În general, instituțiile utilizează cursurile interinstituționale de limbi străine existente. Deoarece, în 2004, erau deja propuse cursuri de bază de limbi străine în toate cele 23 de limbi oficiale, nu au fost organizate noi cursuri interinstituționale după introducerea noului statut, însă numărul de grupe a fost mărit. Pentru cele 23 de limbi oficiale, cursurile pentru nivelurile 1-6 sunt oferite la Bruxelles și la Luxemburg.

Este de evidențiat că învățarea unei a treia limbi nu se face exclusiv în perspectiva obținerii unei promovări, ci răspunde unei necesități de serviciu. Introducerea articolului 45 alineatul (2) nu a făcut decât să genereze o motivare individuală suplimentară pentru promovarea unei politici de diversitate lingvistică în cadrul instituțiilor. Luând în considerare limbile pentru care se poate opta, majoritatea acestor cursuri ar fi avut loc chiar în lipsa articolului 45 alineatul (2). Chiar în cadrul articolului 45 alineatul (2), alegerea limbii trebuie să se facă în raport cu un interes de serviciu.

Cursurile interinstituționale de limbi străine sunt organizate pe baza a 3 sesiuni pe an, cu o durată medie de 60 de ore (un nivel de bază poate fi atins în urma fiecărei sesiuni):

- cursuri bisăptămânale din luna martie până în luna iulie (1 oră și 50 de minute pe sesiune);

- cursuri bisăptămânale din luna septembrie până în luna ianuarie (1 oră și 50 de minute pe sesiune);

- cursuri intensive de vară în luna iulie sau în luna august (4 ore pe zi).

În general, monitorizarea punerii în aplicare a articolului 45 alineatul (2) în fiecare instituție este efectuată de doi funcționari AST, care dedică acestei activități între 15 și 50 % din timpul lor de lucru. În plus, 3 funcționari/agenți contractuali din cadrul EPSO analizează diplomele și organizează testele de limbi străine pentru persoanele care nu urmează cursuri interinstituționale în materie[8]. Cursurile interinstituționale sunt organizate de 16 membri ai personalului[9].

Cursurile urmate cu prioritate în temeiul articolului 45 alineatul (2) reprezintă 19,7 % din totalul cursurilor. Prin urmare, se poate calcula că personalul care se ocupă de organizarea cursurilor în temeiul articolului 45 alineatul (2) este de 3 funcționari/agenți contractuali[10], iar costul pentru perioada 2004 - 2009 este de aproximativ 3 130 000 euro[11].

Costul anual în euro al cursurilor interinstituționale de limbi străine, inclusiv cele efectuate în sensul articolului 45 alineatul (2) (19, 7 %)

Costul anual al cursurilor interinstituționale de limbi străine | 2004 * | 2005 | 2006 | 2007 | 2008 | 2009 | Total 2004-2009 |

BRUXELLES[12] | 701 142 | 1 915 782 | 2 201 553 | 2 049 209 | 2 760 097 | 2 558 344 | 12 186 127 |

LUXEMBURG[13] | 185 818 | 569 148 | 624 427 | 683 351 | 851 415 | 794 597 | 3 708 756 |

Total | 886 960 | 2 484 930 | 2 825 980 | 2 732 560 | 3 611 512 | 3 352 941 | 15 894 883 |

* perioada 30.4.2004 - 31.12.2004 cuprinde 1 curs săptămânal

Trebuie remarcat că, în afara cursurilor interinstituționale, mai multe instituții au organizat cursuri interne, precum și cursuri în alte locuri decât Bruxelles și Luxemburg, destinate, în principal, funcționarilor care se confruntau cu dificultăți în privința demonstrării capacității necesare.

NUMăRUL MEDIU DE ORE DE LUCRU REMUNERATE DEDICATE DE FUNCțIONARI PREGăTIRII TESTULUI PENTRU A TREIA LIMBă

Funcționarii vizați de prevederile privind a treia limbă participă, în medie, la un total de 100 de ore de cursuri interinstituționale de limbi străine pentru a putea demonstra cunoașterea unei a treia limbi. Nu pot fi contabilizate cursurile organizate la nivel intern de către instituții. Această cifră este, în medie, de 200 de ore în cazul celor care au urmat un curs și este neglijabilă în cazul celor care au demonstrat în alt mod cunoașterea unei a treia limbi.

În general, cursurile interinstituționale de limbi străine standard sunt organizate astfel încât să reducă la minimum impactul asupra activității zilnice a funcționarilor, respectiv dimineața devreme, la prânz sau seara. În numeroase cazuri, personalul efectuează în practică ore suplimentare pentru a putea atât să gestioneze sarcinile care îi revin, cât și să urmeze cursurile de limbi străine.

NUMăRUL TOTAL DE FUNCțIONARI CARE TREBUIE Să DEMONSTREZE CUNOAșTEREA UNEI A TREIA LIMBI șI NUMăRUL DE FUNCțIONARI CARE NU RESPECTAU ACEASTă OBLIGAțIE LA 1 IANUARIE 2009 (NIVELUL 4)

La 1 ianuarie 2009, numărul total al funcționarilor potențial vizați de obligația de a demonstra cunoașterea unei a treia limbi era de 14 635 (a se vedea secțiunea 2).

La 1 ianuarie 2009, numărul celor care încă trebuiau să își demonstreze cunoștințele era de 3 560. Dintre acești funcționari, 47 nu au fost promovați în cursul perioadei tranzitorii deoarece nu au demonstrat atingerea nivelului 4 de cunoaștere a unei a treia limbi. În prezent, acești 47 de funcționari trebuie să demonstreze nivelul 6.

Instituția | Numărul total de funcționari care încă aveau obligația de a demonstra cunoașterea unei a treia limbi la 1 ianuarie 2009 | Numărul funcționarilor care nu fuseseră încă promovați la 1 ianuarie 2009 din cauza nedemonstrării nivelului 4 | % |

Parlamentul European | 418 | 4 | 0,96 % |

Consiliul | 267 | 9 | 3,37 % |

Comisia | 2 275 | 30 | 1,32 % |

Curtea de Justiție | 212 | 0 | 0,00 % |

Curtea de Conturi | 49 | 2 | 4,08 % |

Comitetul Economic și Social European | 288 | 0 | 0,00 % |

Comitetul Regiunilor | 51 | 2 | 3,92 % |

Total | 3 560 | 47 | 1,32 % |

NUMăRUL DE FUNCțIONARI CARE UTILIZEAZă, ÎN CADRUL FUNCțIILOR PE CARE LE DEțIN, A TREIA LIMBă DOBÂNDITă ÎN VEDEREA OBțINERII UNEI PROMOVăRI

Instituțiile nu dispun de instrumente automatizate care să le permită să cuantifice utilizarea de către funcționari, în contextul activității desfășurate de aceștia, a celei de-a treia limbi învățate pentru obținerea unei promovări.

Totuși, se cuvine menționat că alegerea celei de-a treia limbi trebuie efectuată ținând seama de nevoile serviciului și ale instituției.

Se poate constata că limba engleză și limba franceză reprezintă 70 % dintre cererile de formare depuse cu prioritate în temeiul articolului 45 alineatul (2), până la 31.12.2009 (a se vedea secțiunea 3). Învățarea altor limbi răspunde, la rândul său, nevoilor de serviciu într-un anumit domeniu.

CONCLUZIE

Franceza (50 %) și engleza (20 %) sunt alese cel mai frecvent ca a treia limbă. Puțin mai mult de jumătate dintre funcționari cunoșteau deja o a treia limbă, demonstrând acest lucru cu ajutorul diplomelor sau al testelor organizate de EPSO. Restul funcționarilor au ales cursurile interinstituționale de limbi străine ca modalitate de a-și demonstra capacitatea de a lucra într-o a treia limbă. Costul suportat de instituții a reprezentat aproximativ 20 % din bugetul de formare lingvistică și, în medie, 100 de ore au fost dedicate cursurilor de limbi străine. Cu toate acestea, cea mai mare parte a costurilor ar fi fost suportate și în lipsa unei dispoziții precum articolul 45 alineatul (2). Majoritatea funcționarilor au fost în măsură să își demonstreze capacitatea de a lucra într-o a treia limbă și în cazul unui număr mic de funcționari promovarea a fost amânată din cauza nedemonstrării cunoașterii unei a treia limbi.

[1] În sensul articolului 11 din anexa XIII la statut, noua obligație prevăzută la articolul 45 alineatul (2) nu se aplică promovărilor intrate în vigoare înainte de 1 mai 2006. Trebuie subliniat, de asemenea, că funcționarii care au reușit la anumite concursuri de jurist-lingvist, traducător sau interpret îndeplinesc implicit condiția privind capacitatea de a lucra într-o a treia limbă.

[2] Majoritatea membrilor personalului care urmează un curs de limbi străine pentru a-și demonstra capacitatea de a lucra într-o a treia limbă, au ales un curs interinstituțional de limbi străine. Acest fapt facilitează colectarea datelor, deoarece organizarea cursurilor interinstituționale de limbi străine este centralizată. Cu toate acestea, trebuie reamintit faptul că există și alte cursuri de limbi străine, pe care Comisia nu le poate lua în considerare în prezenta analiză.

[3] Mai 2004 - decembrie 2008.

[4] Curtea de Justiție nu poate face distincție între participanții care urmează cursuri cu prioritate în temeiul articolului 45 alineatul (2) și cei care au un alt motiv.

[5] Sau o altă imposibilitate de demonstrare a cunoștințelor.

[6] La Curtea de Conturi este vorba de aceleași două persoane pentru anii 2008 și 2009.

[7] La Comitetul Regiunilor, numărul total de funcționari vizați era 9, deoarece 2 funcționari se aflau în aceeași situație a unei potențiale promovări în 2009, fără a fi îndeplinit cerințele de la articolul 45 alineatul (2) în 2008.

[8] Cu ajutorul unui comitet de evaluare, format din 3 membri permanenți provenind din instituții și 46 de consilieri lingvistici care sunt consultați prin procedură scrisă pentru evaluarea diplomelor. Comitetul se reunește de 6 ori pe an.

[9] De observat că, în afara personalului de la nivel central, estimăm că pentru gestionarea cerințelor statutare privind a treia limbă trebuie să se ia în considerare 0,1 AST pe DG/serviciu.

[10] 19,7 % din 16 persoane.

[11] 19,7 % din costul total al cursurilor în perioada 2004-2009.

[12] NB: costul anual cuprinde 4 cursuri semiintensive, 4 cursuri intensive (februarie - iulie - august - septembrie) și 2 cursuri bisăptămânale (martie - iulie și septembrie - ianuarie).

[13] NB: costul anual cuprinde 1 curs semiintensiv (februarie), 1 curs intensiv (iulie - august) și 2 cursuri bisăptămânale (martie - iulie și septembrie - ianuarie).